Багатая спадчына нашых прашчураў натхняе людзей у розных гарадах краіны арганізоўваць рыцарскія клубы і вучыцца старажытным звычаям. Як распаліць агонь крэсівам і крэменем — гэта мне таксама паказалі рамеснікі. Спецыяльныя прыстасаванні ў cкураной торбачцы можна таксама набыць. Але не стаў браць. Мо камусьці больш патрэбныя. А ў мяне дома газавая пліта і электрычны чайнік. А вось калі вы заўзяты аматар паходаў на прыроду, то з такой старадаўняй “запальнічкай” будзеце сапраўдным аб’ектам зайздрасці сяброў. Тут цэлае мастацтва — высечы іскру жалезам аб камень!